شہاب دہلوی

سید مسعود حسن شہاب المعروف شہاب دہلوی (پیدائش: 20 اکتوبر 1922ء - وفات: 29 اگست 1990ء) اردو زبان کے پاکستان سے تعلق رکھنے و الے برصغیر کے نامور ادیب، شاعر، مؤرخ اور اردو زبان کے مشہور جریدے الہام کے بانی اور الزبیر کے بانی مدیر تھے۔ 

14 اگست 2025 کو وفاقی حکومت نے ’’پاکستان سول ایوارڈز‘‘ کے لیے نامزد شخصیات کی فہرست جاری کر دی ہے، جس میں سید مسعود حسن شہاب دہلوی کو ادب کے شعبے میں ان کی گراں قدر علمی و ادبی خدمات کے اعتراف میں ستارۂ امتیاز (بعد از وفات) سے نوازنے کا اعلان کیا گیا ہے۔ آپ کو یہ اعزاز باقاعدہ طور پر 23 مارچ 2026 کو یومِ پاکستان کے موقع پر دیا جائے گا ۔ 

 حالات زندگی 
شہاب دہلوی 20 اکتوبر، 1922ء کو دہلی، برطانوی ہندوستان میں پیدا ہوئےشہاب دہلوی، سوانح و تصانیف ویب، پاکستانعقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 673ڈاکٹر محمد منیر احمد سلیچ، وفیات ناموران پاکستان، اردو سائنس بورڈ لاہور، 2006ء، ص 409۔ ان کا اصل نام سید مسعود حسن رضوی تھا۔ تقسیم ہند کے بعد انھوں نے بہاولپور، پاکستان میں سکونت اختیار کی اور یہاں سے ہفت روزہ الہام اور سہ ماہی الزبیر جاری کیے۔ ان کی نثری کتب میں مشاہیر بہالپور، اولیائے بہاولپور، خواجہ غلام فرید: حیات و شاعری، بہاولپور کی سیاسی تاریخ، خطہ پاک اوچ اور وادیٔ جمنا سے وادیٔ ہکڑا تک شامل ہیں، جبکہ ان کے شعری مجموعے نقوش شہاب، گل و سنگ اور موج نور کے نام سے شائع ہوئے۔ انھوں نے الزبیر  کے کئی اہم نمبر بھی شائع کیے جن میں آپ بیتی نمبر، جنگ آزادی نمبر، کتب خانے نمبر اور بہاولپور نمبر کے نام سرِ فہرست ہیں۔

 تصانیف 
 نقوش شہاب (شاعری)
 گل و سنگ (شاعری)
 موج نور (نعتیں،قصائد،مرثیے)
 مشاہیر بہالپور (سوانح)
 اولیائے بہاولپور (سوانح)
 خواجہ غلام فرید: حیات و شاعری (تنقید)
 خطہ پاک اوچ (تاریخ)
 وادیٔ جمنا سے وادیٔ ہکڑا تک
 تکملہ سیرالاولیاء (ترجمہ)
 جنگ نامہ (1965ء پاک بھارت جنگ پر رزمیہ)
 بہاولپور میں اُردو (لسانیات)
 بہاولپور کی سیاسی تاریخ (تاریخ)

 نمونۂ کلام 

<div style='text-align: center;'>
غزل

 شہاب دہلوی کے فن و شخصیت پر کتب ومقالہ جات 
 شہاب دہلوی: حیات اور کارنامے،(پی ایچ ڈی مقالہ)، ڈاکٹر مزمل بھٹی، نگران ڈاکٹر شفیق احمد، اسلامیہ یونیورسٹی بہاولپور، 1999ء

 وفات 
شہاب دہلوی 29 اگست، 1990ء کو بہاولپور، پاکستان میں وفات پا گئے۔ وہ بہاولپور میں قبرستان پیر حامد عقب شیر باغ میں سپردِ خاک ہوئے۔

 حوالہ جات 

زمرہ:1922ء کی پیدائشیں
زمرہ:1990ء کی وفیات
زمرہ:اردو صحافی
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی جریدہ مدیران
زمرہ:پاکستانی مترجمین
زمرہ:پاکستانی مسلم شخصیات
زمرہ:پاکستانی مورخین
زمرہ:دہلی کے مصنفین
زمرہ:ضلع بہاولپور کی شخصیات
زمرہ:نعتیہ شاعر